Som følge av at Klotar ble opphøyd til konge, om enn kun i navnet, allierte Chilperik og Ragamfred seg med hertug Odo av Aquitaine. Tidlig i 718 ledet Karl Martell en hær i Klotars navn mot en hær samlet fra Neustria og Aquitaine. Karl seiret i slaget ved Soissons og tvang Chilperik til å flykte til Aquitaine og hertug Odos beskyttelse. Karl ledet deretter den samme hæren dypt inn i saksernes land i nord, så langt som til elven Weser.